Document ID: 31975L0106

NEUVOSTON DIREKTIIVI,
annettu 19 päivänä joulukuuta 1974,
tiettyjen nesteiden pakkaamisesta valmispakkauksiin tilavuuden mukaan koskevan jäsenvaltioiden lainsäädännön lähentämisestä (75/106/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 100 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
ottaa huomioon talous- ja sosiaalikomitean lausunnon(2),
sekä katsoo, että
valmispakkauksissa olevien nesteiden myyntiä varten tapahtuvan esillepanon edellytyksiä koskevat useimmissa jäsenvaltioissa velvoittavat säännökset, jotka eroavat jäsenvaltiosta toiseen, mikä estää siten valmispakkauksien kauppaa; sen vuoksi näitä säännöksiä on lähennettävä,
oikean tiedon antamiseksi kuluttajille olisi säädettävä pakkauksen sisältämän nesteen nimellistilavuuden merkitsemismenetelmästä valmispakkauksessa,
on myös tarpeen täsmentää suurimpia sallittuja virheitä valmispakkausten sisällössä ja valmispakkausten säännösten mukaisuuden valvonnan helpottamiseksi olisi määriteltävä vertailumenetelmä,
on tarpeen siinä määrin kuin mahdollista vähentää sisältöjen tilavuuksien lukumäärää, jotka ovat saman tuotteen osalta liian lähellä toisiaan ja jotka sen vuoksi saattavat johtaa kuluttajaa harhaan; huomioon ottaen kuitenkin valmispakkausten erittäin suuret varastot yhteisössä, tämä vähentäminen voidaan toteuttaa vain asteittain,
mittauslaitteita ja metrologisia tarkastusmenetelmiä koskeviin yleisiin säännöksiin liittyvän jäsenvaltioiden lainsäädännön lähentämisestä 26 päivänä heinäkuuta 1971 annetun neuvoston direktiivin 71/316/ETY(3), sellaisena kuin se on viimeksi muutettuna liittymisasiakirjalla(4), 16 artiklassa säädetään, että tiettyjen tuotteiden kaupan pitämistä koskevien vaatimusten yhdenmukaistaminen, erityisesti sisältöjen määrän määrittely, mittaaminen ja merkitseminen, voidaan kattaa erityisdirektiiveillä, ja
liian nopea muutos kansallisilla säännöksillä säännellyissä keinoissa päättää sisällön määrästä ja uusien valvontalajien järjestelmässä samoin kuin uuden mittausjärjestelmän hyväksymisessä merkitsisi vaikeuksia tietyille jäsenvaltioille, näitä jäsenvaltioita varten on tarpeen säätää siirtymäaika, joka ei kuitenkaan saa haitata yhteisön sisäistä kauppaa kysymyksessä olevilla tuotteilla tai vaarantaa direktiivin voimaan saattamista muissa jäsenvaltioissa,
ON ANTANUT TÄMÄN DIREKTIIVIN:
1 artikla
Tämä direktiivi koskee nestemäisiä tuotteita sisältäviä valmispakkauksia, jotka luetellaan liitteessä III ja jotka on mitattu tilavuuden perusteella tarkoituksin myydä ne yksittäisissä 0.05 litran ja 5 litran välillä olevissa määrämitoissa nämä mitat mukaan lukien.
2 artikla
1. 'Valmispakkauksella' tarkoitetaan tässä direktiivissä tuotteen ja sen yksittäisen pakkauksen yhdistelmää, johon se on pakattu.
2. Tuote on valmiiksi pakattu, kun se on pantu pakkaukseen, joka voi olla millainen tahansa, ilman, että ostaja on ollut pakattaessa läsnä ja pakkauksen sisältämällä tuotteen määrällä on ennalta määrätty arvo sekä niin, että sitä ei voida muuttaa ilman, että pakkausta muutetaan.
3 artikla
1. Liitteiden I ja III mukaiset valmispakkaukset saadaan merkitä liitteessä I olevassa 3.3 kohdassa tarkoitetulla ETY-merkillä.
2. Niitä koskevien metrologisten tarkastusten edellytykset määritellään liitteessä I olevassa 5 kohdassa ja liitteessä II.
4 artikla
1. Kaikissa 3 artiklassa tarkoitetuissa valmispakkauksissa on oltava ilmoitus nesteen tilavuudesta, jota kutsutaan 'sisällön nimellistilavuudeksi', joka niiden on sisällettävä liitteen I mukaisesti.
2. Näiden valmispakkausten osalta hyväksytään ainoastaan liitteessä III esitetyt nimellistilavuudet.
3. Siirtymäkauden päättymiseen asti, jonka aikana englanninmittayksiköiden järjestelmän käyttö, joka on esitetty mittayksiköitä koskevan jäsenvaltioiden lainsäädännön lähentämisestä 18 päivänä lokakuuta 1971 annetussa neuvoston direktiivin 71/354/ETY(5), sellaisena kuin se on muutettuna liittymisasiakirjalla, on sallittu yhteisössä, sisällön nimellistilavuuden ilmoittamisen yhteyteen, joka ilmaistaan SI-mittayksiköin tämän direktiivin liitteessä I olevan 3.1 kohdan mukaisesti, on Yhdistyneen kuningaskunnan ja Irlannin kansallisella alueella, näiden niin halutessa, lisättävä ilmoitus nimellistilavuudesta englanninmittayksiköin, jos ne esitetään tämän direktiivin liitteessä I.
5 artikla
Jäsenvaltiot eivät saa kieltää, estää, eivätkä rajoittaa sellaisten valmispakkausten saattamista markkinoille alueellaan, jotka täyttävät tämän direktiivin vaatimukset, perusteilla, jotka liittyvät valmispakkauksien tilavuuteen, sen määrittämiseen tai menetelmiin, joilla ne on tarkastettu.
6 artikla
Muutokset, jotka ovat tarpeen tämän direktiivin liitteiden I ja II määräysten mukauttamiseksi tekniikan kehitykseen, annetaan menettelyssä, josta on säädetty direktiivin 71/316/ETY 18 ja 19 artiklassa.
7 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 18 kuukauden kuluessa tämän direktiivin tiedoksi antamisesta ja ilmoitettava tästä komissiolle viipymättä.
2. Poiketen siitä, mitä 1 kohdassa säädetään, Belgia, Irlanti, Alankomaat ja Yhdistynyt kuningaskunta voivat lykätä tämän direktiivin ja sen liitteiden voimaansaattamista enintään 31 päivään joulukuuta 1979 saakka.
3. Sen ajan kuluessa, jolloin tämä direktiivi ei ole voimassa jäsenvaltiossa, kyseinen jäsenvaltio ei saa saattaa voimaan tiukempia valvontatoimenpiteitä tämän direktiivin tarkoittamien valmispakkausten sisällön määrästä toisista jäsenvaltioista tulevien valmispakkausten osalta kuin ne, jotka olivat voimassa tämän direktiivin antamisen aikana.
4. Kyseisen saman ajan kuluessa niiden jäsenvaltioiden, jotka ovat saattaneet tämän direktiivin voimaan, on hyväksyttävä valmispakkaukset samoin perustein ja samoin edellytyksin kuin ne jäsenvaltioiden valmispakkaukset, jotka ovat direktiivin liitteessä I olevan 1 kohdan ja liitteen III määräysten mukaiset, vaikka niissä ei ole liitteessä I olevassa 3.3 kohdassa tarkoitettua ETYmerkkiä.
5. Jäsenvaltioiden on huolehdittava siitä, että niiden tässä direktiivissä tarkoitetuista kysymyksistä antamat keskeiset
kansalliset säännökset toimitetaan kirjallisina komissiolle viipymättä.
8 artikla
Tämä direktiivi on osoitettu kaikille jäsenvaltioille.
Tehty Brysselissä 19 päivänä joulukuuta 1974.

Labels: 7
3
15
17